শারদা শ্রীনিবাসন
শারদা শ্রীনিবাসন শিল্প, প্রত্নতত্ত্ব ও সংস্কৃতির বৈজ্ঞানিক গবেষণায় বিশেষজ্ঞ একজন ভারতীয় প্রত্নতাত্ত্বিক। তিনি ভারতের বেঙ্গালুরুতে ন্যাশনাল ইনস্টিটিউট অফ অ্যাডভান্সড স্টাডিসের একজন অধ্যাপক এবং যুক্তরাজ্যের এক্সেটর ইউনিভার্সিটির একজন সাম্মানিক ফেলো। শ্রীনিবাসন একজন ভরতনাট্যম নৃত্যশিল্পী এবং নৃত্যকলা প্রচারক। প্রাচীন পুরাতত্বের বৈজ্ঞানিক গবেষণায় অবদানের জন্যে, ২০১৯ সালে তিনি ভারতের চতুর্থ সর্বোচ্চ অসামরিক পুরস্কার পদ্মশ্রী অর্জন করেছিলেন।